9. § A feladó a berakás előtt köteles meggyőződni a közúti járműszerelvény (nyerges vontató – félpótkocsi, tehergépkocsi – pótkocsi), a tehergépkocsi, a nyerges vontató és a pótkocsik fékrendszerének megbízhatóságáról.	
A közúti járműszerelvény (nyerges vontató – félpótkocsi, tehergépkocsi – pótkocsi), a tehergépkocsi, a nyerges vontató és a pótkocsik berakása után el kell végezni:
	–	azok befékezését rögzítő fékkel;
	–	a sebességváltó kar 1. fokozatba állítását;
	–	téli időszakban a motor hűtőrendszeréből a víz leeresztését;
	–	tehergépkocsi, a nyerges vontató, a pótkocsi, a félpótkocsi magasságának maximális csökkentését a pneumatikus szabályozók megfelelő beállításával;
	–	az antennák leszerelését, a tükrök befordítását a tehergépkocsi, nyerges vontató hossztengelyének irányába, védőanyaggal védeni a tehergépkocsi, a nyerges vontató üvegablakait.	
10. § A közúti járműszerelvényeket, tehergépkocsikat, nyerges vontatókat, pótkocsikat és félpótkocsikat a pőrekocsi hosszirányú szimmetriasíkjára szimmetrikusan kell berakni.	
A közúti járműszerelvény a pőrekocsi alvázkeretének mellgerendáján 400 mm-nél nagyobb mértékben nem nyúlhat túl.	
11. § A közúti járműszerelvények (nyerges vontató – félpótkocsi), tehergépkocsik, pótkocsik, félpótkocsik keresztirányú szimmetriasíkjának távolsága a pőrekocsi keresztirányú szimmetria síkjától nem lehet nagyobb 500 mm-nél.	
12. § A 13-9009. sorozatú pőrekocsi gurítódombon nem haladhat át. A pőrekocsit ennek megfelelő felirattal kell ellátni.	
A 13-4095. és 13-9004.M sorozatú pőrekocsik rakottan nem guríthatók. 	
13. § Az árunak fuvarozásra való előkészítéséért, a közúti járműszerelvények, tehergépkocsik, nyerges vontatók, pótkocsik, félpótkocsik és közúti cserefelépítmények elhelyezésének és rögzítésének szabályszerűségéért a felelősség a feladót terheli.
Az SZMGSZ fuvarlevél 11. rovatába az áru megnevezése után a következő bejegyzést kell tenni: «A közúti járműszerelvény (tehergépkocsi, nyerges vontató, pótkocsi, félpótkocsi, közúti cserefelépítmény) az SZMGSZ 14.1. számú mellékletében foglaltak szerint berakva és rögzítve / Автопоезд (автомобиль, тягач, прицеп, полуприцеп, съемный автомобильный кузов) размещен и закреплен в соответствии с Прил. 14.1 к СМГС».	
14. § A kirakást követően az átvevő köteles:	
1.	a 13-9009. sorozatú pőrekocsi esetében:
	–	a kerékelőtéteket, kiemelhető konténerrögzítő tüskéket eltávolítani és a pőrekocsi középső részén kialakított süllyesztett tárolóba helyezni;
	–	a tárolót fedelével lezárni és megcsavart huzallal biztosítani;
	–	a konténerrögzítő homloktámokat üzemi helyzetbe állítani (7.ábra);
	–	a támgerendát a pőrekocsi hossztartójának irányába állítani és szabad végét a 25. §-ban leírtaknak megfelelően, a hüvelyébe helyezett rögzítő pecekkel biztosítani.	

7. ábra
A konténerrögzítő homloktám üzemi helyzetbe állítása a 13-9009. sorozatú pőrekocsin
	
2.	a 13-4095. sorozatú pőrekocsi esetében:
–	a kocsiátjáró lapokat függőleges helyzetbe, a középső lehajtható konténerrögzítő tüskéket üzemen kívüli helyzetbe (8. ábra) állítani;
–	a kerékelőtéteket eltávolítani és a tárolóba helyezni;
–	a tárolót fedelével lezárni és megcsavart huzallal biztosítani.	

8. ábra
A lehajtható konténerrögzítő tüskék üzemi helyzetbe állítása a 13-4095. sorozatú pőrekocsin
	
3. 	a 13-9004.M sorozatú pőrekocsi esetében:
	–	a homlokfalakat függőleges helyzetbe állítani;
	–	a kerékelőtéteket eltávolítani és a tárolóba helyezni;
	–	a tárolót fedelével lezárni és megcsavart huzallal biztosítani.	
Az olyan 13-9004.M, 13-4095. sorozatú pőrekocsikon, amelyek nem rendelkeznek tárolóval, a sodronnyal (lánccal) a hossztartóhoz erősített kerékelőtéteket a padló süllyesztett részén lévő furatokba kell behelyezni.
	
15. § A közúti járműszerelvények, tehergépkocsik, nyerges vontatók, pótkocsik, félpótkocsik és közúti cserefelépítmények pőrekocsin való rögzítésének fuvarozás közben történő ellenőrzését a fuvarozásban résztvevő vasutak belföldi előírásainak megfelelően kell végezni.
	
A közúti járműszerelvények, tehergépkocsik, nyerges vontatók, pótkocsik, félpótkocsik elhelyezése
és rögzítése a 13-9009. sorozatú pőrekocsin
	
16. § Csak olyan közúti járműszerelvények (nyerges vontató – félpótkocsi), tehergépkocsik,  pótkocsik rakhatók be, amelyeknél a tehergépkocsi, pótkocsi, félpótkocsi hátsó tengelyétől mért túlnyúlás, illetőleg a biztonsági lökhárítónak a föld szintje feletti magassága (9. ábra) megfelel: tehergépkocsik, pótkocsik, háromtengelyű félpótkocsival összeállított közúti járműszerelvények esetében a 3. táblázatban, kéttengelyű félpótkocsival összeállított közúti járműszerelvények esetében a 4. táblázatban feltüntetett adatoknak.	

9. ábra
A biztonsági lökhárítónak a hátsó kerék tengelyétől mért túlnyúlási adatai